Dilecto filio Ingoni Holmundi (!), presbytero Lincopensis dyocesis, salutem etc. Vite ac morum honestas et alia tue probitatis ac virtutum merita, super quibus apud nos fidedigno commendaris testimonio, nos inducunt ut ad personam tuam apostolice provisionis dexteram extendamus. Volentes itaque tibi, nullum, ut asseris, ecclesiasticum beneficium assecuto, premissorum meritorum tuorum intuitu gratiam facere specialem, beneficium ecclesiasticum cum cura vel sine cura, cuius fructus, redditus et proventus, si cum cura, xxv, si vero sine cura fuerit, decem et octo marcharum argenti secundum taxationem decime valorem annuum non excedant, ad venerabilis fratris nostri episcopi Aboensis collationem, provisionem seu qvamvis aliam dispositionem pertinens, si quod vacat ad presens (etc. Se påfvebrefvet af 2 april 1347). Dat. Avinione vj kal. julii anno septimo.